Babelscape/SREDFM huggingface dataset:
Πρβίσλαβ Γκρίσογκονο

Ο Πρβίσλαβ Γκρίσογκονο (κροατικά: Prvislav Grisogono, Σπλιτ, Αυστροουγγαρία 31 Μαρτίου 1879 - 1969), ήταν Κροατικής καταγωγής Γιουγκοσλάβος νομικός, διπλωμάτης και πολιτικός. Ήταν μέλος του ανεξάρτητου δημοκρατικού κόμματος.

Ήταν γιος του Τομάσσο και της Ελίζα, είχε αδελφό τον Όσκαρ, παντρεύτηκε την Κλάρα Κάρεβιτς κι απέκτησαν τρία παιδιά. Ήταν από τους υποστηρικτές της ένωσης των Σλάβων σε ένα κράτος που δημιουργήθηκε το 1918. Για τις ιδέες του στον Α΄ παγκόσμιο πόλεμο ήταν σε περιορισμό από τους Αυστροούγγρους. Με την διάλυση της Αυστροουγγαρίας το 1918 και τη δημιουργία της Γιουγκοσλαβίας ασχολήθηκε με την πολιτική, το 1924 ήταν υπουργός δικαιοσύνης του Βασιλείου της Γιουγκοσλαβίας.

Το 1932 στάλθηκε πρέσβης στην Πράγα κι έπειτα στην Βαρσοβία ενώ το 1940 επέστρεψε στη Γιουγκοσλαβία και το Βελιγράδι, όπου άσκησε την δικηγορία μέχρι την εισβολή του Άξονα στη χώρα. Την περίοδο 1941-1942 συνελήφθη και φυλακίστηκε από την Γκεστάπο. Με την λήξη του Β΄ Παγκοσμίου Πολέμου, αντίθετος με το κομμουνιστικό καθεστώς, ο ίδιος υποστήριζε ένα δημοκρατικό καθεστώς, διέφυγε το 1949 στο Λονδίνο κι έζησε στην εξορία.
BBC Νοτιοδυτικά

Το BBC Νοτιοδυτικά (αγγ. BBC South West) είναι τοπικός ραδιοτηλεοπτικός φορέας του BBC στη Νοτιοδυτική Αγγλία και έχει την έδρα του στο Πλίμουθ. Ο φορέας εξυπηρετεί τις Κομητείες: Κορνουάλη, Ντέβον, Νησιά Σκίλι, Μπράιτον εντ Χόουβ, το βορειοδυτικό Σόμερσετ, το δυτικό Ντόρσετ, Σάρρεϋ και τα Αγγλονορμανδικά Νησιά.
Ummagumma

To Ummagumma είναι διπλό άλμπουμ του βρετανικού ροκ συγκροτήματος Pink Floyd, του οποίου το πρώτο μέρος είναι ηχογραφημένο σε ζωντανή εμφάνιση και το δεύτερο στο στούντιο. και κυκλοφόρησε στις 25 Οκτωβρίου 1969 μέσω της "Harvest Records".
Glee

Το Glee είναι αμερικανικό τηλεοπτικό μουσικό δράμα, που αφορά ένα γκρουπ μαθητών λυκείου και τους δασκάλους τους στο λύκειο Γουίλιαμ ΜακΚίνλει στη Λάιμα του Οχάιο, όπου μαθητές από διάφορες "κλίκες" συμμετέχουν στην ομάδα χορωδίας που ονομάζεται Νέες Κατευθύνσεις (New Directions). Οι μαθητές και οι ενήλικοι καθηγητές τους έρχονται αντιμέτωποι με θέματα σεξουαλικότητας,σχέσεων αλλά και με κοινωνικά προβλήματα. Από την τέταρτη σεζόν και μετά, καθώς ορισμένοι από αυτούς τους μαθητές αποφοιτούν στην τρίτη σεζόν, βλέπουμε τη ζωή αυτών των μαθητών στον πραγματικό κόσμο και στις διάφορες σχολές που σπουδάζουν και παράλληλα με αυτό τη χορωδία του σχολείου και τους καινούριους μαθητές που εισήχθησαν σε αυτή.

Η σειρά ξεκίνησε στις 19 Μαΐου 2009 και μετά από έξι ολόκληρες σεζόν, 121 επεισόδια και 728 μουσικές παραστάσεις το τελευταίο επεισόδιο προβλήθηκε στις 20 Μαρτίου 2015. 

Στην Ελλάδα προβλήθηκε από το συνδρομητικό κανάλι Fox Life, ενώ οι πρώτοι δυο κύκλοι προβλήθηκαν και από τον ALPHA TV.

Στη διάρκεια της πρώτης σεζόν του, το Glee απέσπασε τις καλύτερες κριτικές. Μέχρι στιγμής στον ιστότοπο αξιολόγησης ταινιών και σειρών IMDb έχει σκορ 6,9/10 και σε έναν παρόμοιο ιστότοπο, το Metacritic, έχει σκορ 77/100. Η σειρά μέχρι στιγμής έχει ανακηρυχθεί υποψήφια για 190 βραβεία, από τα οποία έχει κερδίσει τα 71. Από τις σημαντικότερες υποψηφιότητες τους είναι οι συνολικά 10 υποψηφιότητες τους για Χρυσή Σφαίρα, όπου κέρδισαν 4 από αυτές και oi 34 υποψηφιότητες τους για τα τηλεοπτικά βραβεία Emmy, όπου από τις οποίες κέρδισαν τις 5. Η σειρά ήταν υποψήφια και για βραβεία Satellite, People's Choice κλπ. Η σειρά επιλέχθηκε από το κανάλι FOX να προβληθεί αμέσως μετά το Super Bowl. Το επεισόδιο της σειράς που προβλήθηκε τότε, στις 6 Φεβρουαρίου 2011, σημείωσε την υψηλότερη τηλεθέαση για το κανάλι από το 2008, καθώς προβλήθηκε από περίπου 27 εκατομμύρια τηλεθεατές!

Επιπλέον, η σειρά έχει φιλοξενήσει αρκετούς guest star, όπου οι διασημότεροι αυτών είναι η Gwyneth Paltrow, η Sarah Jessica Parker, η Kate Hudson, ο Ricky Martin, η Kristin Chenoweth, ο Neil Patrick Harris, η Patti LuPone, η Demi Lovato, η Tyra Banks, η Shirley McLaine, η June Squibb και πολλοί άλλοι.
Έφιππος ο Ολύνθιος

Ο Έφιππος ο Ολύνθιος ήταν αρχαίος Έλληνας ιστοριογράφος από την Όλυνθο, που μάλλον συνόδευσε τον Μέγα Αλέξανδρο στην εκστρατεία του στην Ασία.

Η επικρατούσα άποψη, που δεν μπορεί όμως να αποδειχθεί με βεβαιότητα, είναι ότι ο Έφιππος ήταν σύγχρονος ή λίγο μεταγενέστερος του Μ. Αλεξάνδρου. Υπάρχει πάντως μία περικοπή στον Αρριανό που θα προσδιόριζε την εποχή του Εφίππου με ακρίβεια, αν μπορούσε να αποδειχθεί ότι το ομώνυμο πρόσωπο που αναφέρεται εκεί είναι το ίδιο με τον Ολύνθιο ιστορικό: Ο Αρριανός γράφει ότι ο Αλέξανδρος διόρισε, προτού φύγει από την Αίγυπτο, τον Αισχύλο τον Ρόδιο και τον `Εφιππο " τον Χαλκιδέως" ως "επισκόπους" (επόπτες στρατευμάτος ή τοποτηρητές) στη διοίκηση της Αιγύπτου. Η γραφή "τον Χαλκιδέως", παρότι υιοθετείται από τους νεότερους εκδότες του ιστορικού Αρριανού, δεν απαντάται σε όλα τα χειρόγραφα του έργου του, και κάποιες εκδόσεις έχουν τη λέξη "Χαλκιδόνα" ή "Χαλκηδόνα". Διορθώνοντας όμως το «Χαλκιδέως» σε «Χαλκιδέα», έχουμε ισχυρό λόγο να υποθέσουμε ότι το αναφερόμενο από τον Αρριανό πρόσωπο είναι ο Έφιππος ο Ολύνθιος, καθώς η πόλη της Ολύνθου ήταν η κυριότερη της Χαλκιδικής.

Αν ο Έφιππος του Αρριανού είναι ο ιστοριογράφος, τότε ήταν σύγχρονος του Μεγάλου Αλεξάνδρου και έζησε τουλάχιστον κάποιους μήνες μετά τον θάνατό του, αφού συνέγραψε ένα χρονικό της ταφής του Μακεδόνα βασιλιά. Το έργο αυτό του Εφίππου αναφέρεται ονομαστικά μόνο από τον Αθήναιο, όμως ο Διόδωρος Σικελιώτης και άλλοι φαίνεται ότι το χρησιμοποίησαν ως πηγή. Ο Αθήναιος το αποκαλεί αλλού με τον τίτλο "Περί της Αλεξάνδρου και Ηφαιστίωνος μεταλλαγής" και αλλού με τον τίτλο "Περί της Αλεξάνδρου και Ηφαιστίωνος ταφής/τελευτής", ώστε σε κάθε περίπτωση το συμπέρασμα είναι ότι το χαμένο αυτό έργο περιείχε μία περιγραφή της ταφής του Μεγάλου Αλεξάνδρου και ένα χρονικό του θανάτου του, κάτι που θα μπορούσε να δώσει περισσότερα στοιχεία για την άγνωστη σήμερα τοποθεσία του τάφου του Μεγάλου Αλεξάνδρου.

Από τα λίγα αποσπάσματα του έργου αυτού που διασώζονται, φαίνεται ότι ο Ολύνθιος συγγραφέας περιέγραφε περισσότερο τον ατομικό χαρακτήρα των ιστορικών προσώπων, παρά τις δημόσιες σταδιοδρομίες τους. Δυστυχώς, σε ένα σπάνιο χονδρό λάθος, το Λεξικό της Σούδας στο λήμμα "`Εφιππος" δίνει μία περιγραφή ενός άλλου ιστορικού, του Εφόρου του Κυμαίου.

Ο Πλίνιος ο Πρεσβύτερος μνημονεύει κάποιον Έφιππο μεταξύ των αυθεντιών που συμβουλεύθηκε σχετικά με τα φυτά, για τον οποίο πιστεύεται γενικώς ότι είναι άλλο πρόσωπο από τον ιστορικό. Ωστόσο, όλοι οι συγγραφείς που αναφέρει ο Πλίνιος μαζί με τον Εφιππο είναι σύγχρονοι του Μεγάλου Αλεξάνδρου, επομένως δεν είναι απίθανο να πρόκειται για τον Ολύνθιο ιστορικό. Το σύνολο των γνώσεών μας για τον `Εφιππο και όλα τα σωζόμενα σπαράγματα του έργου του βρίσκονται συγκεντρωμένα από τον R. Geier στο έργο του "Alexandri Magni Histor. Scriptores, actate suppares".
BBC Νοτιοανατολικά

Το BBC Νοτιοανατολικά (αγγ. BBC South East) είναι τοπικός ραδιοτηλεοπτικός φορέας του BBC στη Νοτιοανατολική Αγγλία και έχει την έδρα του στο Ρουαγιάλ Τάνμπριτζ Γουέλς. Ο φορέας εξυπηρετεί τις Κομητείες: Κεντ, Ανατολικό Σάσσεξ, μέρος του Δυτικού Σάσσεξ και μέρος του Σάρρεϋ.

Ο οργανισμός δημιουργήθηκε το Σεπτέμβριο του 2001.
Ίγκαλο

Το Ίγκαλο (σερβικη:Игало, Igalo) είναι κωμόπολη στο Μαυροβούνιο, στο δήμο Χέρτσεγκ Νόβι. Το Ίγκαλο είναι τουριστικό μέρος. Βρίσκεται στον κόλπο του Κότορ. Σύμφωνα με την απογραφή του 2003 έχει 3.754 κατοίκους. Συνορεύει με την πόλη Χέρτσεγκ Νόβι. Ο πρώην ηγέτης της Γιουγκοσλαβίας Τίτο είχε μια βίλα στο Ίγκαλο.


Κατηγορία:Πόλεις του Μαυροβουνίου
Σαμόσατα

Νόμισμα του [[Αδριανός|Αδριανού]] κομμένο στα Σαμόσατα, 117-138 μ.Χ. Στο δεξιό μέρος, ΦΛΑ/ΣΑΜΟ(ΣΑΤΩΝ)/ΜΗΤΡΟ/ΚΟΜ:ΦΛΑΒΙΑ ΣΑΜΟΣΑΤΩΝ ΜΗΤΟΠΟΛΕΩΣ ΚΟΜΜΑΓΗΝΗΣ.
Τα Σαμόσατα (αρμενικά: Շամուշատ, συριακά: ܫܡܝܫܛ, "šmīšaṭ") ήταν αρχαία πόλη στην δεξιά (δυτική) όχθη του Ευφράτη, τα ερείπια της οποίας βρισκόταν στην τοποθεσία της σύγχρονης πόλης Σαμσάτ στην Επαρχία Αντιγιαμάν της Τουρκίας, μέχρι που η περιοχή πλημμύρισε εξαιτίας της ανεγέρσεως του Φράγματος Ατατούρκ. Η πόλη συγχέεται κάποιες φορές με την πόλη Αρσαμόσατα.
Σουσάνα Σαμπαλέτα

Η Σουσάνα Σαμπαλέτα ("Susana Zabaleta") ισπανική : [suˈsana saβaˈleta], γεννημένη στις 30 Σεπτεμβρίου 1964, είναι μεξικανή τραγουδίστρια και ηθοποιός.

Γεννημένη στη Μονκλόβα, Κοαουίλα, μετακόμισε στην Πόλη του Μεξικού το 1985. Το 1986 εμφανίστηκε στην αίθουσα Ογίν Γιολίστλι και ερμήνευσε παραστάσεις όπερας όπως "Τραβιάτα", "Διδώ και Αινείας" και "Αινείας". Συμμετείχε επίσης στο συγκρότημα "Quien es quien" («Ποιος είναι ποιος»).

Το 1987 η Σαμπαλέτα έκανε το ντεμπούτο της στη σκηνή με τα μιούζικαλ "El violinista en el tejado" «Ο Βιολιστής στη στέγη» και "Δον Κιχώτης της Μάντσας". Το 1991 συμμετείχε στη μεξικάνικη εκδοχή του «Γάτες» μαζί με την Μαρία ντελ Σολ.

Το 1995, ηχογράφησε το πρώτο της άλμπουμ με τίτλο "¿O fué un sueño?" ("Ή ήταν ένα όνειρο;") και το 1996, ηχογράφησε την ισπανική εκδοχή της ταινίας "Ποκαχόντας" της Ντίσνεϊ: "Los Colores en el viento" ("Τα χρώματα του ανέμου").

Η καριέρα ηθοποιίας της άρχισε στις τηλενουβέλες το 1993. Το 1996 γύρισε την πρώτη ταινία της "Sobrenatural", μια ταινία τρόμου κατευθυνόμενη από το σύζυγό της, ο σκηνοθέτης Ντανιέλ Γκρουένερ.

Το 1998, συμμετείχε στην μεξικανική ταινία "Sexo, pudor y lagrimas" «Σεξ, ντροπή και δάκρυα» (κατευθυνόμενη από τον Αντόνιο Σερράνο) για την οποία κέρδισε το Βραβείο Ασημένιο Αριέλ ως καλύτερη ηθοποιό.

Τα τελευταία χρόνια η Σαμπαλέτα έχει συνεργαστεί με το μεξικάνικο συνθέτη Αρμάντο Μανσανέρο, με τον οποίο έχει ηχογραφήσει δύο άλμπουμ: "de la A a la Z" (2006) και "Amarrados" (2009).

Το 2011 η Σαμπαλέτα έκανε το ντεμπούτο της ως παρουσιάστρια της δική της τηλεοπτικής εκπομπής.
Ντραγκομίρ Ραΐοβιτς

Ο Ντραγκομίρ Ραΐοβιτς ("σερβικά : Драгомир Рајовић") ήταν Σέρβος πολιτικός του Βασιλείου της Σερβίας.

Χρημάτισε αντιπρόεδρος της Σερβικής εθνοσυνέλευσης, (βουλής) από το 1895 έως το 1900, και υπουργός εθνικής οικονομίας από το 1884 έως το 1886.
Άντε Μάρκοβιτς

Ο Άντε Μάρκοβιτς ("κροατικά : Ante Marković") (25 Νοεμβρίου 1924 – 28 Νοεμβρίου 2011), ήταν ο τελευταίος πρωθυπουργός της Σοσιαλιστικής Ομοσπονδιακής Δημοκρατίας της Γιουγκοσλαβίας. 

Ο Μάρκοβιτς ήταν Κροατοβόσνιος και γεννήθηκε στο Κόνιτς που τότε ένα μέρος του Βασιλείου της Γιουγκοσλαβίας, σήμερα στη Βοσνία και Ερζεγοβίνη. Αποφοίτησε από το Τμήμα ηλεκτροτεχνικής της τεχνικής σχολής του Πανεπιστημίου του Ζάγκρεμπ το 1954.

Το 1986 έγινε πρόεδρος της Σοσιαλιστικής Δημοκρατίας της Κροατίας (ο 7ος πρόεδρος της Κροατίας) και κατείχε αυτή τη θέση μέχρι το 1988. Την περίοδο από Ιούλιο 1980 έως 20 Νοεμβρίου 1985 ήταν και πρωθυπουργός.

Ήταν πρωθυπουργός της Γιουγκοσλαβίας μετά την παραίτηση του Μπράνκο Μίκουλιτς από τις 16 Μαρτίου 1989 έως τις 20 Δεκεμβρίου 1991. Έκανε οικονομικές μεταρρυθμίσεις χωρίς μεγάλη επιτυχία. Το 1990 ίδρυσε πολιτικό κόμμα, την Ένωση των δυνάμεων μεταρρύθμισης, απόφαση που δεν έτυχε ευνοϊκής υποδοχής από τον πρόεδρο Μπόρισλαβ Γιόβιτς. Κατά την πρωθυπουργία του άρχισε η απόσχιση των Γιουγκοσλαβικών δημοκρατιών, ο Μάρκοβιτς προσπάθησε να βρει συμβιβαστική λύση μεταξύ των αυτονομιστών και εκείνων που απαιτούσαν ότι η Γιουγκοσλαβία πρέπει να παραμείνει μία ενιαία οντότητα. Παρέμεινε πρωθυπουργός ακόμη και μετά την έναρξη του πολέμου όπου παραιτήθηκε τον Δεκέμβριο του 1991, απομονωμένος και χωρίς καμία εξουσία.

Αργότερα ο Μάρκοβιτς και στις αρχές της δεκαετίας του 2000 εργάστηκε ως οικονομικός σύμβουλος στην κυβέρνηση της ΠΓΔΜ. Επίσης εμφανίστηκε ως μάρτυρας στη δίκη του Σλόμπονταν Μιλόσεβιτς στο διεθνές δικαστήριο της Χάγης το 2003, μετά την κατάθεση του έδωσε μια συνέντευξη στο Ζάγκρεμπ στο περιοδικό "Globus". Στην κατάθεσή του ανέφερε ότι τόσο ο Μιλόσεβιτς και ο Τούτζμαν τον Μάρτιο του 1991 έκαναν μια συμφωνία για να διαιρέσουν τη Βοσνία και Ερζεγοβίνη μεταξύ τους.

Πέθανε τις πρώτες πρωινές ώρες της 28ης Νοεμβρίου 2011, μετά από σύντομη ασθένεια.
Ιρίνα Σάικ

Η Ιρίνα Βαλέριεβνα Σαϊχλισλάμοβα (ρώσικα: "Ири́на Вале́рьевна Шайхлисла́мова", 6 Ιανουαρίου 1986), ευρέως γνωστή ως Ιρίνα Σάικ ("Ирина Шейк"), είναι Ρωσίδα μοντέλο & ηθοποιός.
Σεριόγκα

O Σεργκέι Βασίλιεβιτς Παρχόμενκο (Ρωσικά: Серге́й Васи́льевич Пархо́менко, Λευκορωσικά: Сяргей Васільевіч Пархоменка), πιο γνωστός ως Σεριόγκα (Ρωσικά & Λευκορωσικά: Серёга), είναι Λευκορώσος μουσικός, ηθοποιός, ράπερ, τραγουδιστης, γεννημένος στις 8 Οκτωβρίου 1976 στο Γόμελ της Λευκορωσίας.
Αλεξάνταρ Βουλίν

Ο Αλεξάνταρ Βουλίν ("σερβικά: Александар Вулинd") γεννημένος στις 2 Οκτωβρίου 1972 στο Νόβι Σαντ της τότε Γιουγκοσλαβίας, είναι Σέρβος νομικός και πολιτικός.

Ο Βουλίν κατάγεται από τη Βοσνία και Ερζεγοβίνη, τελείωσε το δημοτικό σχολείο στο Νόβισαντ και το γυμνάσιο στο Κάρλοβιτς. Αποφοίτησε από τη νομική σχολή στο Νόβι Σαντ.

Είναι ιδρυτής του κόμματος Σοσιαλιστικό κίνημα το 2008 και σημερινός του πρόεδρος. Έχει χρηματίσει υπουργός εργασίας, απασχόλησης, υπεύθυνος για τους βετεράνους και τα κοινωνικά ζητήματα και υπουργός άνευ χαρτοφυλακίου υπεύθυνος για το Κόσοβο και τα μετόχια.
Creeping Death

Το "Creeping Death" είναι τραγούδι του χέβι μέταλ συγκροτήματος Metallica, το έβδομο του δίσκου ""Ride the Lightning", ο οποίος κυκλοφόρησε στις 27 Ιουλίου του 1984. Το σινγκλ εκδόθηκε τέσσερις μήνες μετά το άλμπουμ και ήταν το μοναδικό του δίσκου. Το ΕΡ περιλαμβάνει διασκευές στο "Am I Evil?" των Diamond Head και το "Blitzkrieg" των Blitzkrieg, διασκευές οι οποίες έγιναν γνωστές ως "Garage Days Revisited" και ενέπνευσαν την κυκλοφορία του 1987 με τίτλο "The $5.98 E.P.: Garage Days Re-Revisited"". Το εξώφυλλο του ΕΡ είναι δημιουργία του Άλβιν Πέτι.
Τζόρτζε Παύλοβιτς

Ο Τζόρτζε Παύλοβιτς (σερβικά : Ђорђе М. Павловић") (Σμεντέρεβο 1838 - Βελιγράδι 28 Οκτωβρίου 1921), ήταν Σέρβος νομικός και πολιτικός του Βασιλείου της Σερβίας. 

Σπούδασε νομικά στο Παρίσι και έπειτα έγινε καθηγητής αστικού δικαίου. Το 1871 ήταν ιδρυτικό μέλος και πρώτος διευθυντής της Πιστωτικής τράπεζας το Σμεντέρεβο. 

Χρημάτισε υπουργός εξωτερικών από τις 26 Σεπτεμβρίου 1875 έως τις 24 του Απριλίου 1876, υπουργός εθνικής οικονομίας από 7 Φεβρουαρίου έως 9 Δεκεμβρίου 1884. Ήταν επίσης υπουργός δικαιοσύνης από τις 2 Μαΐου 1885 έως τις 23 Μαρτίου 1886 και τέλος πρόεδρος του Αρείου πάγου την περίοδο 1903 - 1908 .
Γιορκ Σίτι ΦΚ

Η Γιορκ Σίτι ΦΚ είναι μια αγγλική ποδοσφαιρική ομάδα από το Γιορκ. Το 1908 ιδρυθηκε η ερασιτεχνικη ομαδα παιζοντας μεχρι το 1917 σε ερασιτεχνικο επιπεδο ενω το 1922 η εππαγελματικη πλεον ομαδα αγωνιζοταν στην κατηγορια  Midland League για επτα χρονια πριν ανεβει στην football league στην τριτη κατηγορια μεχρι το 1959 . Έδρα της ομάδας είναι το Bootham Crescent, χωρητικότητας 7872 θεατών. Συμμετέχει στη Φούτμπολ Λιγκ Του. Την περίοδο 2011-12 κατέκτησε το FA Trophy.
Σριούσμπερι Τάουν

Η Σριούσμπερι Τάουν είναι αγγλική ποδοσφαιρική ομάδα. Συμμετέχει στην Φούτμπολ Λιγκ Ουάν. Ιδρύθηκε το 1886. Έδρα της ομάδας είναι το New Meadow χωρητικότητας 9875 θεατών στην κωμόπολη Σριούσμπερι.
Γιόβαν Κρικομπάμπιτς

Ο Γιόβαν Κρικομπάμπιτς ("Јован Кркобабић", Κολιάνε Δαλματίας, Βασίλειο της Γιουγκοσλαβίας, 27 Φεβρουαρίου 1930 - Βελιγράδι, 22 Απριλίου 2014) ήταν σέρβος πολιτικός, είχε χρηματίσει αναπληρωτής πρωθυπουργός και υπουργός εργασίας και κοινωνικής πολιτικής. 

Από τα νεανικά του χρόνια ήταν μέλος του Κομμουνιστικού κόμματος της Γιουγκοσλαβίας, ήταν ο ιδρυτής και πρόεδρος του κόμματος ενωμένων συνταξιούχων Σερβίας και του συλλόγου συνταξιούχων της Σερβίας. 

Αποφοίτησε με μάστερ και διδακτορικό από τη σχολή πολιτικών επιστημών στο Βελιγράδι. Εργάστηκε 18 χρόνια στο ινστιτούτο πυρηνικών επιστημών "Βίντσα". Ήταν ο ιδρυτής και πρόεδρος της "Ρεπουμπλικανικής ένωσης συντάξεων και ασφάλισης αναπηρίας αυτοαπασχολουμένων", το κόμμα του σε συνασπισμό με το κόμμα Ενωμένη Σερβία πήρε μέρος στις βουλευτικές εκλογές του Μαΐου του 2008 όπου εκλέγει στην εθνοσυνέλευση της Δημοκρατίας της Σερβίας.

Στις 7 Ιουλίου 2008 εξελέγη Αντιπρόεδρος της Δημοκρατίας της Σερβίας. Στις βουλευτικές εκλογές του 2012 επανεκλέγει και στις 27 Ιουλίου 2012 διορίστηκε αντιπρόεδρος της Κυβέρνησης και υπουργός εργασίας και κοινωνικής πολιτικής.
Ράιφ Ντιζντάρεβιτς

Ο Ράιφ Ντιζντάρεβιτς ("βοσνιακά : Raif Dizdarević") (Φιόβιτσα 9 Δεκεμβρίου 1926) είναι Βόσνιος πρώην Γιουγκοσλάβος διπλωμάτης και πολιτικός. Κατά τη διάρκεια του Β΄ παγκοσμίου πολέμου συμμετείχε στην ένοπλη αντίσταση των Παρτιζάνων.

Μετά τον πόλεμο, ως μέλος του Κομμουνιστικού κόμματος και συνεργάτης του Γιόσιπ Μπροζ Τίτο κατείχε υψηλά πολιτικά αξιώματα. Από το 1945 ήταν μέλος του Τμήματος κρατικής ασφάλειας.

Χρημάτισε διπλωμάτης της Γιουγκοσλαβίας που υπηρέτησε σε πρεσβείες στη Βουλγαρία (1951-1954), Σοβιετική Ένωση (1956-1959), και την Τσεχοσλοβακία (1963-1967). Το 1978-1982 ήταν πρόεδρος της Βοσνίας και Ερζεγοβίνης, το 1982-1983 πρόεδρος της Ομοσπονδιακής εθνοσυνέλευσης. Το 1984-1988 ήταν υπουργός εξωτερικών της Γιουγκοσλαβίας και πρόεδρος της χώρας το 1988-1989. Κατά τη διάρκεια που ήταν επικεφαλής του κράτους, η Γιουγκοσλαβία είχε ένα εξωτερικό χρέος πάνω από 21 δισεκατομμύρια δολάρια δολάρια και ένα ετήσιο ποσοστό πληθωρισμού από 217 τοις εκατό. τον Μάρτιο του 1989 αναγκάστηκε να ακυρώσει ένα ταξίδι του στο εξωτερικό και τη Βραζιλία, την Ουρουγουάη και τη Σενεγάλη εν μέσω αναταραχής από την αλβανική πλειοψηφία στην επαρχία του Κοσσυφοπεδίου.

Ο Ντιζντάρεβιτς προσπάθησε να κρατήσει τη γιουγκοσλαβική ομοσπονδία ενωμένη, αλλά έχασε την πολιτική επιρροή του με την έναρξη των γιουγκοσλαβικών πολέμων. Αργότερα έζησε στο Σεράγεβο και δημοσίευσε τα απομνημονεύματά του. Ο γιος του Πρέντραγκ ζει στις Ηνωμένες Πολιτείες , ενώ η κόρη του Τζασμίνκα ζει στο Βελιγράδ.
Γουίμπλεντον ΦΚ

Η Γουίμπλεντον ΦΚ (αγγλικά: "Wimbledon FC") ήταν αγγλικός ποδοσφαιρικός σύλλογος που σχηματίστηκε στο Γουίμπλεντον του νοτιοδυτικού Λονδίνου, το 1889 και εδρεύει στο Plow Lane από το 1912 ως το 1991. Ιδρύθηκε ως Γουίμπλεντον Ολντ Σέντραλς (Wimbledon Old Centrals). Είχε το προσωνύμιο "the Dons" και αργότερα "the Wombles", κέρδισε οκτώ τίτλους Ίσθμιαν Λιγκ, Κύπελλο Ερασιτεχνών Αγγλίας το 1963 και τρία διαδοχικά πρωταθλήματα Σάδερν Λιγκ μεταξύ 1975 και 1977, ενώ στη συνέχεια προσχώρησε στη Φούτμπολ Λιγκ. Η ομάδα έφυγε γρήγορα από την αφάνεια κατά τη διάρκεια της δεκαετίας του 1980 και προβιβάστηκε στην τότε πρώτου επιπέδου κατηγορία Φερστ Ντιβίζιον το 1986, μόλις τέσσερις περιόδους μετά από τη συμμετοχή της στη Φορθ Ντιβίζιον.

Η "Crazy Gang" (Τρελή Συμμορία) του Γουίμπλεντον, που ονομάστηκε έτσι λόγω της ταραχώδους και εκκεντρικής συμπεριφοράς των παικτών, κέρδισε το Κύπελλο Αγγλίας το 1988, επικρατώντας της πρωταθλήτριας Λίβερπουλ, και έτσι έγινε ένας από τους τρεις συλλόγους που κέρδισαν τόσο το Κύπελλο όσο και το Κύπελλο Ερασιτεχνών. Το 1991, μετά τη δημοσίευση της Έκθεσης Τέιλορ που συνιστούσε το σύνολο των θέσεων για τους κορυφαίους συλλόγους, η Γουίμπλεντον άφησε το Πλάου Λέιν για το κοντινό Σέλχαρστ Παρκ της Κρίσταλ Πάλας, μια αρχικά προσωρινή ρύθμιση που κατέληξε που διαρκεί πάνω από μία δεκαετία. Η ομάδα παρέμεινε στη Φερστ Ντιβίζιον και στη διάδοχό της, Πρέμιερ Λιγκ, έως ότου υποβιβάστηκε το 2000.

Το 2001, μετά την απόρριψη ποικίλων πιθανών τοπικών και άλλων τοποθεσιών, ο σύλλογος ανακοίνωσε την πρόθεσή του να μετακινηθεί στα βόρεια του Μίλτον Κέινς στο Μπάκιγχαμσαϊρ. Η ιδέα του να εγκαταλείψει ο σύλλογος το νότιο Λονδίνο ήταν βαθιά αντιδημοφιλής, στο μεγαλύτερο μέρος των φιλάθλων και υποστηρικτών γενικά, αλλά μια ανεξάρτητη επιτροπή που διορίστηκε από την Ποδοσφαιρική Ομοσπονδία χορήγησε άδεια το Μάιο του 2002. Μια ομάδα υποστηρικτών αντέδρασε σχηματίζοντας ένα νέο σύλλογο, την ΑΦΚ Γουίμπλεντον, στην οποία η μεγάλη πλειοψηφία των οπαδών του συλλόγου μεταστράφηκε. Η Γουίμπλεντον ΦΚ έδωσε τον πρώτο της αγώνα στο Μίλτον Κέινς το 2003 και μετονομάστηκε σε Μίλτον Κέινς Ντoνς το 2004.
Νατάσα Πόλι

Η Νατάλια Σεργκέεβνα Πολεφσίκοβα (ρωσικά: "Наталья Сергеевна Полевщикова", 12 Ιουλίου 1985), ευρύτερα γνωστή ως Νατάσα Πόλι, είναι Ρωσίδα μοντέλο.
Αλεξάνταρ Πράβντιτς

Ο Αλεξάνταρ Πράβντιτς ("σερβικά : Александар Правдић") γεννημένος στις 28 Ιανουαρίου 1958, είναι Σέρβος πολιτικός. Είναι μέλος του Δημοκρατικού κόμματος της Σερβίας.

Χρημάτισε αντιπρόεδρος για την χώρα στην Κυβέρνηση Ζόραν Τζίντζιτς 2001 Όταν ξέσπασε το σκάνδαλο με την φαρμακοβιομηχανία "Γκαλένικα" ο Πράβντις κατέθεσε στον εισαγγελέα σαν μάρτυρας. Ήταν πρώην διευθυντής της εταιρείας από την 2005 έως το 2008, κι εμπλεκόμενος στο σκάνδαλο.
Ραδιομέγαρο του BBC

Το Ραδιομέγαρο του BBC είναι το κτήριο, όπου στεγάζονται τα κεντρικά γραφεία και τα στούντιο του BBC. Το κτήριο βρίσκεται στο Λονδίνο.
Γιόζεφ Κάσα

Ο Γιόζεφ Κάσα ("Јожеф Каса", 6 Φεβρουαρίου 1945 - 3 Φεβρουαρίου 2016) ήταν Σέρβος πολιτικός, οικονομολόγος και τραπεζίτης ουγγρικής καταγωγής.
Βουκ Ομπράντοβιτς

O Βουκ Ομπράντοβιτς ("σερβικά : Вук Обрадовић") (Κοντζέλι, 11 Απριλίου 1947 - Βελιγράδι 13 Φεβρουαρίου 2008) ήταν ένας από τους ηγέτες της Δημοκρατικής Αντιπολίτευσης της Σερβίας, και πρώην υποστράτηγος του Γιουγκοσλαβικού λαϊκού στρατού από το 1992. 

Στην σερβική κυβέρνηση του πρωθυπουργού Ζόραν Τζίντζιτς έχει υπηρετήσει ως αντιπρόεδρος αρμόδιος για την καταπολέμηση της διαφθοράς και του εγκλήματος.

Τελείωσε το γυμνάσιο το Προκούπλιε κι έπειτα στην στρατιωτική ακαδημία. Κατά την διάρκεια της στρατιωτικής του θητείας εμπλεκόμενος σε σκάνδαλο φυλακίστηκε. Αργότερα ήταν εκπρόσωπος του γενικού επιτελείου του Γιουγκοσλαβικού λαϊκού στρατού και επικεφαλής της ηθικής εκπαίδευσης της Ομοσπονδιακής γραμματείας εθνικής άμυνας. Ο νεότερος γενικός και προήχθη τέσσερις φορές λόγω έκτακτης ανάγκης. Αποστρατεύτηκε στις 20 Μάιος 1992. 

Πήρε μέρος στις αποτυχημένες εκλογές του προέδρου της Σερβίας όπου ήταν υποψήφιος στις 21 Σεπτεμβρίου 1997. Σαν εκπρόσωπος της σοσιαλδημοκρατίας κέρδισε 100.523 ψήφους, το 2,43%. Συμμετείχε με υποψηφιότητα για πρόεδρος της Δημοκρατίας της Σερβίας και στις 29 Σεπτεμβρίου 2002 όπου κέρδισε 26.050 ψήφους ή 0,72% χωρίς να εκλεγεί.
Σνέζανα Σάμαρτζιτς Μάρκοβιτς

Η Σνέζανα Σάμαρτζιτς Μάρκοβιτς (σερβικά: "Снежана Самарџић-Марковић") γεννημένη στις 10 Μαρτίου 1966, στο Βελιγράδι της Γιουγκοσλαβίας, ήταν υπουργός νεολαίας και αθλητισμού στην κυβέρνηση της Σερβίας. Παντρεμένη με δύο παιδιά, μιλάει άπταιστα αγγλικά και νορβηγικά.

Αποφοίτησε από το Πανεπιστήμιο του Βελιγραδίου και το τμήμα φιλολογίας. Το 2005 διορίσθηκε στο υπουργείο άμυνας υπεύθυνη για τον στρατηγικό σχεδιασμό, τη διεθνή στρατιωτική συνεργασία και το κέντρο ελέγχου. 

Τον Φεβρουάριο του 2012 παραιτήθηκε από υπουργός μετά το διορισμό της ως γενικής διευθύντριας για τη δημοκρατία στο Συμβούλιο της Ευρώπης.
Ντούσαν Μιχαΐλοβιτς

Ο Ντούσαν Μιχαΐλοβιτς ("σερβικά : Душан Михајловић"), (γεννήθηκε το 1948 στο Βάλιεβο της Γιουγκοσλαβίας, σήμερα Σερβία. Είναι Σέρβος πολιτικός. 

Πήρε πτυχίο από το πανεπιστήμιο του Βελιγραδίου. Ήταν ο ιδρυτής και πρόεδρος της Νέας Δημοκρατίας πολιτικό κόμμα με τη βάση του στο Βάλιεβο. Ο Μιχαΐλοβιτς ήταν εκλεγμένο μέλος της Εθνοσυνέλευσης (Βουλής) της Σερβίας μεταξύ 1993 και 1999.

Κατά τη διάρκεια της Ομοσπονδιακής Δημοκρατίας της Γιουγκοσλαβίας και στις προεδρικές εκλογές το 2000 συμμετείχε στην Δημοκρατική Αντιπολίτευση της Σερβίας. Διετέλεσε Αντιπρόεδρος της Κυβέρνηση Ζόραν Τζίντζιτς 2001 (2001-2004) και Υπουργός Εσωτερικών την περίοδο 2001 - 2004. Ήταν ο ηγέτης κόμματος των Φιλελευθέρων της Σερβίας.
ΦΚ Αβενίρ Μπέγκεν

Η ΦΚ Αβενίρ Μπέγκεν είναι μια ποδοσφαιρική ομάδα από το Μπέγκεν του δυτικού Λουξεμβούργο. Η ομάδα ιδρύθηκε το 1915 σαν ΦΚ Ντάρινγκ Μπέγκεν. Άλλαξε το όνομα της σε ΦΚ Αβενίρ Μπέγκεν ένα χρόνο αργότερα. Το 1940 μετονομάστηκε σε ΣΒ 1915 Μπέγκεν, αλλά το 1944 επανήλθε στο ΦΚ Αβενίρ Μπέγκεν.
Κορκ Χιμπέρνιανς ΦΚ

Η Κορκ Χιμπέρνιανς ΦΚ ήταν μια ιρλανδική ποδόσφαιρο από την πόλη Κορκ. Ιδρύθηκε το 1957 και διαλύθηκε το 1977. Έδρα της ομάδας ήταν το Flower Lodge, χωρητικότητας 26000 θεατών.
Ντουναϊβάρος ΦΚ

Η Ντουναϊβάρος ΦΚ ήταν μια ποδοσφαιρική ομάδα από την Ουγγαρία. Η ομάδα ιδρύθηκε το 1952. Χρησιμοποιούσε ως έδρα το Dunaferr Arena, χωρητικότητας 15000 θεατών. Παρόλο που την περίοδο 1999-2000 κέρδισε το Πρωτάθλημα ποδοσφαίρου Ουγγαρίας, τα τελευταία χρόνια συμμετείχε στη δεύτερη κατηγορία, μέχρι που το 2009 αποσύρθηκε, διακόπτοντας τη λειτουργία της.
Βικτόρια Βουκουρεστίου

Η Βικτόρια Βουκουρεστίου ήταν ρουμανική ποδοσφαιρική ομάδα. Ιδρύθηκε το 1935 και διαλύθηκε το 1990. Χρησιμοποιούσε ως έδρα το Stadionul Victoria, χωρητικότητας 1.500 θεατών. Καλύτερη θέση που κατέκτησε στο Πρωτάθλημα ποδοσφαίρου Ρουμανίας ήταν η 3η (1986-87, 1987-88, 1988-89).
ΚΣΦ Ρούσελαρε

Η ΚΣΦ Ρούσελαρε είναι μια βελγική ποδοσφαιρική ομάδα από την πόλη Ρούσελαρε στη Δυτική Φλάνδρα. Συμμετείχε, για τελευταία φορά, στο Πρωτάθλημα ποδοσφαίρου Βελγίου από την περίοδο 2005-06 έως την περίοδο 2009-10. Ιδρύθηκε στις 20 Ιουλίου 1921. Έδρα της ομάδας είναι το Schiervelde Stadion χωρητικότητας 9075 θεατών.
Ντράγκαν Τζίλας

Ο Ντράγκαν Τζίλας ("σερβικά : Драган Ђилас"), (Βελιγράδι 22 Φεβρουαρίου 1967) είναι Σέρβος πολιτικός και επιχειρηματίας. Είναι πρώην πρόεδρος του Δημοκρατικού κόμματος και πρώην δήμαρχος του Βελιγραδίου .

Ο Ντράγκαν Τζίλας τελείωσε το δημοτικό σχολείο και το γυμνάσιο στο Βελιγράδι και στη συνέχεια σπούδασε στο τμήμα μηχανολόγων μηχανικών, του Πανεπιστημίου του Βελιγραδίου στο τμήμα της πολεμικής αεροπορίας. Είναι ένας από τους ιδρυτές του "Radio B92" το 1989, όπου εργάστηκε για ένα διάστημα ως συντάκτης ειδήσεων. Μιλάει αγγλικά και είναι πατέρας τριών θυγατέρων και ενός γιου.

Ο Τζίλας ήταν ακόμα στα νιάτα του όταν άρχισε να ασχολείται με την πολιτική, ως μέλος της αντιπολίτευσης του Σλόμπονταν Μιλόσεβιτς. Ήταν ένας από τους ηγέτες των φοιτητικών διαδηλώσεων κατά του καθεστώτος του Σλόμπονταν Μιλόσεβιτς το 1991 και 1992. Από το 2004 ο Τζίλας ήταν μέλος του Δημοκρατικού κόμματος, και αργότερα μέλος της εκτελεστικής επιτροπής και ο αρχηγός του κόμματος. Στην δεύτερη κυβέρνηση του Βόισλαβ Κοστούνιτσα από τον Μάιο του 2007 μέχρι τον Ιούλιο του 2008 ήταν υπουργός άνευ χαρτοφυλακίου, αρμόδιος για την εφαρμογή του εθνικού σχεδίου επενδύσεων Στη συνέλευση του Δημοκρατικού κόμματος στις 18 Φεβρουαρίου 2006 εξελέγη στην προεδρία του για την περιοχή του Βελιγραδίου. Στις 19 Αυγούστου 2008 εξελέγη δήμαρχος του Βελιγραδίου. Το 2010 εξελέγη αντιπρόεδρος του Δημοκρατικού κόμματος, και στις 25 Νοέμβριου 2012 εξελέγη πρόεδρος του Δημοκρατικού κόμματος. Στις 31 Μαΐου 2014 έχασε την προεδρία από τον Μπόιαν Παΐτιτς.

Είναι ιδιοκτήτης της μειοψηφίας της εταιρείας "Multicom" που είναι μία από τις κορυφαίες στον χώρο των επιχειρήσεων μέσων ενημέρωσης στην επικράτεια της πρώην Γιουγκοσλαβίας. Συνιδιοκτήτης της ομάδας Multikom είναι και η πρώην σύζυγός του Μίλιτσα Ντέλεβιτς με 25% της ιδιοκτησίας.

Είναι επίσης ένας ιδιοκτήτης μειοψηφίας της εταιρείας "Dajrekt media", η οποία ασχολείται με την πώληση του συνόλου διαφημιστικού χώρου στα μέσα ενημέρωσης και σε μεγάλα αθλητικά γεγονότα όπως το Παγκόσμιο κύπελλο ποδοσφαίρου, τους Ολυμπιακούς Αγώνες και το Παγκόσμιο Πρωτάθλημα.

Ο Ντράγκαν Τζίλας είναι ο ιδρυτής και πρόεδρος της μη κυβερνητικής οργάνωσης "Η Σερβία μας", η οποία ασχολείται με τη φροντίδα των παιδιών που έχουν χάσει τον ένα ή και τους δύο γονείς στους πρόσφατους πολέμους στην πρώην Γιουγκοσλαβία. Στις 18 Απρίλιος 2011 εκλέγεται Πρόεδρος της Ομοσπονδίας Καλαθοσφαίρισης της Σερβίας.
ΦΚ ΝΑΚ 1904 Ντούναϊσκα Στρέντα

Η ΦΚ ΝΑΚ 1904 Ντούναϊσκα Στρέντα είναι μια σλοβακική ποδοσφαιρική ομάδα από την πόλη Ντούναϊσκα Στρέντα. Ιδρύθηκε το 1904. Έδρα της ομάδας είναι το ΝΑΚ Στάντιον, χωρητικότητας 16.410 θεατών. Συμμετέχει στο Πρωτάθλημα ποδοσφαίρου Σλοβακίας.
ΦΚ Γιάμπλονετς

Η ΦΚ Γιάμπλονετς είναι μια τσεχική ποδοσφαιρική ομάδα, που ιδρύθηκε το 1945 στην ομώνυμη πόλη. Έδρα της ομάδας είναι το Chance Arena, χωρητικότητας 6280 θεατών.
ΦΚ Κοτάικ

Η ΦΚ Κοτάικ ήταν μια αρμενική ποδοσφαιρική ομάδα από την πόλη Αμποβιάν. Ιδρύθηκε το 1955. Έδρα της ομάδας ήταν το Abovyan City Stadium, χωρητικότητας 4000 θεατών. Συμμετείχε στο Πρωτάθλημα ποδοσφαίρου Αρμενίας. Το 1996-97 συμμετείχε για πρώτη φορά στο Κύπελλο Κυπελλούχων Ευρώπης, όπου αποκλείστηκε από την ΑΕΚ Λάρνακας. Η ομάδα αναγκάστηκε να αποχωρήσει από το πρωτάθλημα το 2006 για οικονομικούς λόγους.
Βατς ΦΚ

Η Βατς ΦΚ είναι μια ούγγρικη ποδοσφαιρική ομάδα από τη Βουδαπέστη. Ιδρύθηκε το 1899. Έδρα της ομάδας είναι το Stadion Városi Vác, χωρητικότητας 12000 θεατών. Την περίοδο 1993-94 κατέκτησε το Πρωτάθλημα ποδοσφαίρου Ουγγαρίας.
Μποέμιανς 1905

Η Μποέμιανς 1905 (προηγουμένως γνωστή σαν Μποέμιανς Πράγας) είναι μια ποδοσφαιρική ομάδα από την Πράγα. Ιδρύθηκε το 1905. Έχει ως χρώματα το πράσινο και το άσπρο. Έδρα της ομάδας είναι το στάδιο Ďolíček, χωρητικότητας 7500 θεατών. Κορυφαία χρονιά της ιστορίας της αυτή του 1982-83 όπου στέφθηκε πρωταθλήτρια και έφτασε στα ημιτελικά του κυπέλλου ΟΥΕΦΑ με ηγέτη τον κορυφαίο Τσεχοσλοβάκο ποδοσφαιριστή, Αντονίν Πανένκα, τωρινό πρόεδρο της ομάδας.
ΟΦΚ Πέτροβατς

Η ΟΦΚ Πέτροβατς είναι μια ποδοσφαιρική ομάδα από το Μαυροβούνιο. Συμμετέχει στο Πρωτάθλημα ποδοσφαίρου Μαυροβουνίου. Ιδρύθηκε το 1969. Έδρα της ομάδας είναι το Stadion Pod Malim Brdom, χωρητικότητας 1450 θεατών.
ΦΚ Πιουνίκ

120px|μικρογραφία|Παλαιότερο λογότυπο της ΦΚ Πιουνίκ.
Η ΦΚ Πιουνίκ (αρμενικά: Ֆուտբոլային Ակումբ Փյունիկ) είναι αρμενική ποδοσφαιρική ομάδα που εδρεύει στο Γερεβάν. Ιδρύθηκε το 1992 και είναι μια από τις πιο δημοφιλείς ποδοσφαιρικούς συλλόγους στην Αρμενία. . Έδρα της ομάδας είναι το Football Academy Stadium χωρητικότητας 1500 θεατών. Έχει κατακτήσει 14 φορές το Πρωτάθλημα ποδοσφαίρου Αρμενίας, περισσότερες από κάθε άλλη ομάδα.
ΚΣ Γκρέβενμαχερ

Η ΚΣ Γκρέβενμαχερ είναι μια ποδοσφαιρική ομάδα από το Γκρέβενμαχερ του Λουξεμβούργου. Ιδρύθηκε στις 8 Ιανουαρίου 1909. Αγωνίζεται στο Op Flohr Stadion, χωρητικότητας 4062 θεατών. Συμμετέχει στο Πρωτάθλημα ποδοσφαίρου Λουξεμβούργου. Έχει αναδειχθεί πρωταθλητρία μία φορά, την περίοδο 2002-03, ενώ τερμάτισε 7 φορές στη δεύτερη θέση. Έχει κατακτήσει επίσης 3 φορές το κύπελλο.
Μιχαήλο Τζούροβιτς

Ο Μιχαήλο Τζούροβιτς ("σερβικά : Михаило Ђуровић"), ήταν Σέρβος κομμουνιστής πολιτικός της Γιουγκοσλαβίας.

Το 1944 ήταν πρόεδρος της μεγάλης αντιφασιστική λαϊκής συνέλευσης (βουλής) της Σερβίας που έγινε στο Βελιγράδι στις 9 - 12 Νοεμβρίου 1944. Κατά τον Β΄ παγκόσμιο πόλεμο πολέμησε με τους Παρτιζάνους του Τίτο και εισήλθε μαζί τους στο Βελιγράδι κατά την απελευθερωσή του. Μ'αλιστα ο Τζούροβιτς προτείνει ο Τίτο να κηρυχθεί εθνικός ήρωας, το οποίο χαιρετίστηκε διά βοής, ενώ ο Τζούροβιτς δήλωσε ότι το κοινό "ομόφωνα και με ενθουσιασμό ενέκρινε την πρόταση της προεδρίας του Τίτο".

Ήταν αντιπρόεδρος της Λαϊκής δημοκρατίας της Σερβίας την περίοδο 1945-1946 στην Κυβέρνηση Μπλαγκόιε Νέσκοβιτς.
Βίλχελμ Όλμπερς Φόκε

Ο Βίλχελμ Όλμπερς Φόκε ( "Wilhelm Olbers Focke", γεννήθηκε στις 5 Απριλίου 1834 στη Βρέμη ήταν Γερμανός ιατρός και βοτανολόγος, ευρύτερα γνωστός για το έργο του «Τα υβρίδια των φυτών - Μία συμβολή στη βιολογία των φυτών» ( "«Die Pflanzen-Mischlinge, Ein Beitrag zur Biologie der Gewächse»"). Η συγγραφική του παραπομπή στη βοτανική είναι «Φόκε» ( "«Focke»") και την συστηματική ταξινόμηση του γένους «Βάτος (Rubus)». O Φόκε απεβίωσε στις .
ΦΚ Ιρτίς Παβλοντάρ

Η ΦΚ Ιρτίς Παβλοντάρ είναι μια ποδοσφαιρική ομάδα από την πόλη Παβλοντάρ του Καζακστάν. Είναι η πιο πετυχημένη ομάδα της χώρας καθώς έχει κατακτήσει το πρωτάθλημα 5 φορές. Είναι από τα ιδρυτικά μέλη της ανώτατηας κατηγορίας της χώρας. Δεν έχει υποβιβαστεί ποτέ σε χαμηλότερο επίπεδο. Έχει πολλές συμμετοχές στο Κύπελλο Πρωταθλητριών Ποδοσφαίρου Ασίας (το 2001 έφτασε μέχρι τα ημιτελικά) και μία συμμετοχή στο ΟΥΕΦΑ Τσάμπιονς Λιγκ.
ΦΚ Ρενόβα

Η ΦΚ Ρενόβα είναι ποδοσφαιρική ομάδα από τη Βόρεια Μακεδονία. Συμμετέχει στο Πρωτάθλημα ποδοσφαίρου Βόρειας Μακεδονίας. Ιδρύθηκε το 2003. Αγωνίζεται στο Gradski stadion Tetovo, χωρητικότητας 15000 θεατών. Την περίοδο 2009-10 κατέκτησε το Πρωτάθλημα ποδοσφαίρου Βόρειας Μακεδονίας και την περίοδο 2011-12 το Κύπελλο Βόρειας Μακεδονίας (ποδόσφαιρο ανδρών).
ΠΦΚ Νάφτεξ Μπουργκάς

Η ΠΦΚ Νάφτεξ Μπουργκάς ήταν ποδοσφαιρική ομάδα από την πόλη Μπουργκάς, Βουλγαρία. Είχε ιδρυθεί το 1986. Διαλύθηκε το 2009 λόγω οικονομικών προβλημάτων. Έδρα της ομάδας ήταν το Lazur Stadium χωρητικότητας 18037 θεατών.
ΦΚ Μπελσίνα Μπομπρούισκ

Η ΦΚ Μπελσίνα Μπομπρούισκ είναι ποδοσφαιρική ομάδα από την πόλη Μπομπρούισκ της Λευκορωσίας. Ιδρύθηκε το 1977. Συμμετέχει στο Πρωτάθλημα ποδοσφαίρου Λευκορωσίας. Αγωνίζεται στο Spartak Stadium χωρητικότητας 3700 θεατών.
ΚΣ Τιλίγκουλ-Τιράς Τιράσπολ

Η ΚΣ Τιλίγκουλ-Τιράς Τιράσπολ ήταν μια ποδοσφαιρική ομάδα από την πόλη Τιράσπολ, Μολδαβία. Συμμετείχε στο Πρωτάθλημα ποδοσφαίρου Μολδαβίας. Έδρα της ομάδας ήταν το Stadionul Municipal χωρητικότητας 3525 θεατών. Η ομάδα είχε ιδρυθεί το 1938 και διαλύθηκε το 2009.
Κ. Βάτερσεϊ Σ.Β. Θορ Γκενκ

Η Κ. Βάτερσεϊ Σ.Β. Θορ Γκενκ ήταν βελγική ποδοσφαιρική ομάδα από την πόλη Γκενκ, Λιμβουργία (Βέλγιο). Ιδρύθηκε το 1919 και διαλύθηκε το 1988. Η ομάδα συμμετείχε στο Πρωτάθλημα ποδοσφαίρου Βελγίου στα τέλη της δεκαετίας του 1950 μέχρι τις αρχές της δεκαετίας του 1960 και ξανά από το 1978 έως το 1986. Το 1988 ενοποιήθηκε με την K.F.C. Winterslag δημιουργώντας την ΚΡΚ Γκενκ.
ΦΑ Ρεντ Μπόις Ντιφερντάνζ

Η ΦΑ Ρεντ Μπόις Ντιφερντάνζ ήταν μια ποδοσφαιρική ομάδα από το Ντιφερντάνζ, Λουξεμβούργο. Η ομάδα ιδρύθηκε το 1907, έναν χρόνο μετά την ίδρυση της πρώτης ομάδας της χώρας, της ΣΣ Φόλα Ες. Έδρα της ομάδας ήταν το Stade du Thillenberg, χωρητικότητας 7150 θεατών. Κατέκτησε 6 φορές το Πρωτάθλημα ποδοσφαίρου Λουξεμβούργου και 15 φορές το κύπελλο.
Ραμπάτ Άγιαξ ΦΚ

Η Ραμπάτ Άγιαξ ΦΚ (μαλτέζικα: Rabat Ajax FC) είναι μαλτέζικη ποδοσφαιρική ομάδα από την πόλη Ραμπάτ. Ιδρύθηκε το 1930 σαν "Ραμπάτ Ρόβερς". Έδρας της ομάδας είναι το Ραμπάτ Άγιαξ Φούτμπολ Γκράουντ χωρητικότητας 700 θεατών. Έχει κατακτήσει δύο φορές το πρωτάθλημα Μάλτας.
ΦΚ Σβαρόφσκι Τιρόλ

Η ΦΚ Σβαρόφσκι Τιρόλ ήταν μια αυστριακή ποδοσφαιρική ομάδα από το Ίνσμπρουκ, Τιρόλο. Ιδρύθηκε το 1986 σαν αποσπασμένο μέρος της ΦΚ Βάκερ Ίνσμπρουκ, της οποίας την άδεια για συμμετοχή Μπουντεσλίγκα Αυστρίας υιοθέτησε στο τέλος της περιόδου 1985-86. Με προπονητή τον Ερνστ Χάπελ κατέκτησε την Μπουντεσλίγκα Αυστρίας το 1989 και το 1990 και το Κύπελλο Αυστρίας (ποδόσφαιρο ανδρών) το 1989. Το 1992 διαλύθηκε και η άδεια επιστράφηκε στην FC Wacker, για να αλλάξει πάλι στη νεοιδρυθίσα ΦΚ Τιρόλ Ίνσμπρουκ ένα χρόνο αργότερα.

Κατηγορία:Ποδοσφαιρικές ομάδες Αυστρίας
Κατηγορία:Ιδρύσεις ποδοσφαιρικών ομάδων το 1986
ΦΚ Άρτζες Πιτέστι

Η ΦΚ Άρτζες Πιτέστι ήταν μια ρουμανική, ποδοσφαιρική ομάδα από την πόλη Πιτέστι, Άρτζες (νομός). Ιδρύθηκε το 1953 και διαλύθηκε το 2013. Κέρδισε δύο φορές το Πρωτάθλημα ποδοσφαίρου Ρουμανίας. Έδρα της ομάδας ήταν το Stadionul Nicolae Dobrin χωρητικότητας 15000 θεατών. Συνολικά συμμετείχε 44 περιόδους στην ανώτατη κατηγορία Ρουμανίας.
Β71 Σάντοϊ

Η Β71 Σάντοϊ είναι μια ποδοσφαιρική ομάδα από τους Νήσους Φερόες. Συμμετέχει στο Πρωτάθλημα ποδοσφαίρου Φερόε. Ιδρύθηκε την 1 Ιανουαρίου 1970. Έδρα της ομάδας είναι το Sandur Stadium, χωρητικότητας 2000 θεατών.
Μπολντκλούμπεν 1903

Η Μπολντκλούμπεν 1903 ήταν μια ποδοσφαιρική ομάδα από την Κοπεγχάγη. Ιδρύθηκε το 1903. Έδρα της ομάδας είναι το B 1903. Έχει κατακτήσει 7 φορές το Πρωτάθλημα ποδοσφαίρου Δανίας. Το 1992 ενοποιήθηκε με την Κοπεγχάγη Μπόλντκλουμπ δημιουργώντας την ΦΚ Κοπεγχάγη, η οποία πήρε τη θέση της Μπολντκλούμπεν 1903 στο πρωτάθλημα.
ΦΚ Τομόρι Μπεράτ

Η ΦΚ Τομόρι Μπεράτ είναι μια αλβανική, ποδοσφαιρική ομάδα από την πόλη Μπεράτ. Έδρα της ομάδας είναι το Tomori Stadium, χωρητικότητας 14450 θεατών. Η ομάδα ιδρύθηκε στις 25 Νοεμβρίου 1923. Την περίοδο 1999-00 τερμάτισε στη 2η θέση στο Πρωτάθλημα ποδοσφαίρου Αλβανίας. Την περίοδο 1991-92 έφτασε μέχρι τα ημιτελικά στο Βαλκανικό Κύπελλο συλλόγων ποδοσφαίρου.

Κατηγορία:Ποδοσφαιρικές ομάδες Αλβανίας
ΣΚ Γιόβικ Λιν

Η ΣΚ Γιόβικ Λιν ήταν μια νορβηγική ποδοσφαιρική ομάδα από την πόλη Γιόβικ. Ιδρύθηκε την 1 Φεβρουαρίου 1902. Το 1962 κατέκτησε το κύπελλο Νορβηγίας και συμμετείχε στο Κύπελλο Κυπελλούχων 1963-64.

Τη δεκαετία του 2000 συμμετείχε στις μικρές κατηγορίες της χώρας. Το 2009 αντικαταστάθηκε από μια νέα ομάδα, την Γιόβικ ΦΦ.
ΣΚ Μπρέγκεντς

Η ΣΚ Μπρέγκεντς είναι αυστριακή ποδοσφαιρική ομάδα από την πόλη Μπρέγκεντς, που ιδρύθηκε το 1919. Έδρα της ομάδας είναι το Casino Stadium, χωρητικότητας 12.000 θεατών. Μετράει δύο συμμετοχές στο Κύπελλο Ιντερτότο ΟΥΕΦΑ, το 2002 και το 2004, όπου αποκλείστηκε στον 2ο και 1ο γύρο αντίστοιχα.
ΙΑ Άκρανες

Η ΙΑ Άκρανες (ισλανδικά: "ÍA") είναι ισλανδικός αθλητικός σύλλογος από την πόλη Άκρανες. Διατηρεί τμήματα σε Καλαθοσφαίριση, Ποδόσφαιρο, Γκολφ, Ιππασία, Γυμναστική, Πετοσφαίριση, Μπόουλινγκ, Καράτε, Αντιπτέριση, κολύμβηση και powerlifting.
ΦΚ Μακεντόνιγια Γκιόρτσε Πέτροφ

Η ΦΚ Μακεντόνιγια Γκιόρτσε Πέτροφ (), είναι μια ποδοσφαιρική ομάδα από τα Σκόπια της Δημοκρατίας της Βόρειας Μακεδονίας. Ιδρύθηκε το 1932 με το όνομα ΧΑΣΚ και έδρα της ομάδας είναι το Στάδιο Γκιόρτσε Πέτροφ (Стадион Ѓорче Петров) χωρητικότητας 3.000 θεατών. Την περίοδο 2008-09 κατέκτησε το Πρωτάθλημα ποδοσφαίρου Βόρειας Μακεδονίας ενώ τερμάτισε στη δεύτερη θέση την περίοδο 2005-06. Την ίδια περίοδο κατέκτησε το Κύπελλο Βόρειας Μακεδονίας (ποδόσφαιρο ανδρών) ενώ ήταν φιναλίστ την περίοδο 2008-09.
ΑΚΦ Γκλόρια 1922 Μπίστριτσα

Η ΑΚΦ Γκλόρια 1922 Μπίστριτσα ήταν Ρουμανική ποδοσφαιρική ομάδα από την πόλη Μπίστριτσα. Ιδρύθηκε στις 6 Ιουλίου 1922 και διαλύθηκε τον Αύγουστο του 2015. Αγωνιζόταν στο Stadionul Jean Pădureanu χωρητικότητας 7800 θεατών. Καλύτερη θέση που πήρε στο πρωτάθλημα ποδοσφαίρου Ρουμανίας ("Liga 1") ήταν η 3η την περίοδο 2002-03.
BBC News Online

Το BBC News Online (BBC News Διαδικτυακά) είναι η ιστοσελίδα του BBC News. Η ιστοσελίδα είναι η πιο δημοφιλής ενημερωτική ιστοσελίδα σε όλο το Ηνωμένο Βασίλειο και είναι μέρος του BBC Online. Η ιστοσελίδα έχει 40 εκατομμύρια μοναδικούς επισκέπτες κάθε εβδομάδα (το 60-70% των επισκεπτών είναι από το Ηνωμένο Βασίλειο).

Η ιστοσελίδα περιέχει παγκόσμιες ειδήσεις, πολιτικές ειδήσεις και ειδήσεις σχετικά με την επιστήμη. Πολλές ειδήσεις έχουν και τηλεοπτικό ή ραδιοφωνικό απόσπασμα σχετικά με την συγκεκριμένη είδηση, από το ραδιόφωνο ή την τηλεόραση του BBC.

Από το 1997 μέχρι και το 2001, η ιστοσελίδα έπερνε τον τίτλο της καλύτερης ενημερωτικής ιστοσελίδας από τα βραβεία "BAFTA Interactive Entertainment Awards". Μετά το 2001 η κατηγορία αυτή καταργήθηκε.

300px|left|thumb|Το πρωτοσέλιδο της ιστοσελίδας του BBC News
Αντόνιο Κόντε

Ο Αντόνιο Κόντε ("Antonio Conte", 31 Ιουλίου 1969) είναι Ιταλός προπονητής ποδοσφαίρου και πρώην διεθνής ποδοσφαιριστής. Αγωνιζόταν ως κεντρικός μέσος, αρχικά στη Λέτσε και από το 1991 μέχρι το κλείσιμο της καριέρας του το 2004 στη Γιουβέντους, της οποίας διετέλεσε και αρχηγός, κατακτώντας πολλούς τίτλους. Η πιο πρόσφατη δουλειά του ήταν ως προπονητής της Ίντερ, ενώ χρημάτισε και προπονητής της εθνικής ομάδας της Ιταλίας.
Γιοσίφ Κόστιτς

Ο Γιοσίφ Κόστιτς ("σερβικά : Јосиф Кости"), γεννημένος το 1877, ήταν Σέρβος στρατιωτικός της Σερβίας κι έπειτα της Γιουγκοσλαβίας, αποστρατεύτηκε το 1938 με τον βαθμό του στρατηγού.

Ως στρατιωτικός συμμετείχε το 1903 στην αποπομπή της δυναστείας Ομπρένοβιτς και την παλινόρθωση των Καρατζόρτζεβιτς. Από την ίδρυση των Τσέτνικ εντάχτηκε σε αυτούς, μέλος της οργάνωσης "Λευκό Χέρι". Πολέμησε στον Α΄παγκόσμιο πόλεμο με γενναιότητα αλλά η συμμετοχή του αυτή αμαυρώθηκε κατά τον Β΄παγκόσμιο πόλεμο και τη φιλογερμανική του στάση.

Είχε διατελέσει γερουσιαστής και βουλευτής του βασιλείου της Γιουγκοσλαβίας. Χρημάτισε υπουργός τηλεγραφημάτων, ταχυδρομείου και τηλεπικοινωνιών στη δοσιλογική κυβέρνηση Μίλαν Νέντιτς την περίοδο 1941-1944. Είναι άγνωστο πότε ακριβώς πέθανε.
ΚΣ Μπέσα Καβάγια

Η ΚΣ Μπέσα Καβάγια είναι αλβανικός αθλητικός σύλλογος από την πόλη Καβάγια. Ιδρύθηκε στις 23 Οκτωβρίου 1925. Έδρα της ομάδας είναι το Besa Stadium χωρητικότητας 8.000 θεατών. Συμμετείχε στο Κύπελλο Κυπελλούχων Ευρώπης (ποδόσφαιρο) την περίοδο 1972-73 και στο Κύπελλο ΟΥΕΦΑ 2007-2008, στο Κύπελλο Ιντερτότο ΟΥΕΦΑ 2008 και στο ΟΥΕΦΑ Γιουρόπα Λιγκ 2010–11.
Σεντομίρ Μαριάνοβιτς

Ο Σεντομίρ Μαριάνοβιτς ("σερβικά : Чедомир Марјановић") (Ντόρνα Σαρτόνια, 1896 - Βελιγράδι 26 Οκτωβρίου 1944) ήταν Σέρβος πολιτικός.

Χρημάτισε υπουργός δικαιοσύνης από τον Αύγουστο του 1941 έως τον Οκτώβριο 1942 στην δωσίλογη Κυβέρνηση Νέντιτς. Συνελήφθη στις 11 Ιουνίου 1944 από τον λαϊκό απελευθερωτικό στρατό, φυλακίστηκε και δικάστηκε. Εκτελέστηκε στις 27 Νοεμβρίου 1944 με την κατηγορία ότι καλούσε τον λαό ενάντια στον λαϊκό (κομμουνιστικό) απελευθερωτικό στρατό.
Μίλαν Νέντιτς

Ο Μίλαν Νέντιτς ("σερβικά : Милан Недић") (Γκρότσκα, Πριγκιπάτο της Σερβίας 2 Σεπτεμβρίου 1878 - Βελιγράδι, Γιουγκοσλαβία 4 Φεβρουαρίου 1946) ήταν Σέρβος στρατιωτικός και πολιτικός της Γιουγκοσλαβίας. Ήταν ο αρχηγός του γενικού επιτελείου του γιουγκοσλαβικού στρατού, υπουργός του πολέμου στη Βασιλική Γιουγκοσλαβική κυβέρνηση και ο πρωθυπουργός της ναζιστικής κυβέρνησης-μαριονέτας της Σερβίας κατά τη διάρκεια του Β΄ Παγκοσμίου πολέμου.

Μετά τον πόλεμο οι Γιουγκοσλαβικές κομμουνιστικές αρχές τον φυλάκισαν. Το 1946 ανακοίνωσαν ότι ξαφνικά αυτοκτόνησε πηδώντας από ένα παράθυρο. Αυτός ο ισχυρισμός έχει πρόσφατα τεθεί υπό αμφισβήτηση, με την μαρτυρία του Μίοντραγκ Μλαντένοβιτς πρώην αξιωματικός στη γιουγκοσλαβική φυλακή.
Frijid Pink

Οι Frijid Pink είναι αμερικάνικο ροκ συγκρότημα, το οποίο δημιουργήθηκε το 1967 στο Ντιτρόιτ των Ηνωμένων Πολιτειών και διαλύθηκε το 1975 αφού κυκλοφόρησε τέσσερις δίσκους. Το συγκρότημα επανενώθηκε το 2007 και συνεχίζει μέχρι σήμερα, με σκοπό την κυκλοφορία ενός νέου άλμπουμ.
Raditude

Το Raditude είναι το έβδομο στούντιο άλμπουμ των Weezer. Κυκλοφόρησε στις 3 Νοεμβρίου 2009 και είναι το τελευταίο τους άλμπουμ από τις DGC Records, Geffen Records και Interscope Records. Ο τίτλος του άλμπουμ προτάθηκε στον τραγουδιστή Rivers Cuomo από τον ηθοποιό Ρέιν Γουίλσον. 

Το πρώτο single του άλμπουμ, "(If You're Wondering If I Want You to) I Want You to", κυκλοφόρησε τον Αύγουστο του 2009. Το άλμπουμ έκανε το ντεμπούτο του στο #7 του Billboard 200. 

Το εξώφυλλο του άλμπουμ είναι μια φωτογραφία από ένα σκυλί που ονομάζεται Σίντνεϊ και είχε δημοσιευθεί αρχικά στο τεύχος του μήνα Αυγούστου του 2009 του National Geographic. 

Το άλμπουμ κυκλοφόρησε αρχικά στην Αυστραλία στις 30 Οκτωβρίου 2009. Κυκλοφόρησε στο Ηνωμένο Βασίλειο στις 2 Νοεμβρίου 2009 και την επόμενη μέρα στις Ηνωμένες Πολιτείες. Πούλησε 66.000 αντίτυπα στην πρώτη εβδομάδα της διαθεσιμότητας του στην Αμερική. Έχει πουλήσει παγκοσμίως 330,000 αντίτυπα.
Πρώτος προκριματικός γύρος ΟΥΕΦΑ Τσάμπιονς Λιγκ 2014-15

Ο Πρώτος προκριματικός γύρος ΟΥΕΦΑ Τσάμπιονς Λιγκ 2014-15 είναι τρεις διπλοί αγώνες εντός-εκτός έδρας, όπου αγωνίστηκαν οι 6 ομάδες με τη χαμηλότερη θέση στην κατάταξη της UEFA.

Οι τρεις νικήτριες ομάδες προκρίθηκαν στο δεύτερο προκριματικό γύρο.
Γιάσνα Μάτιτς

Η Γιάσνα Μάτιτς ("σερβικά : Јасна Матић") γεννημένη στις 14 Ιανουαρίου 1964 στο Βελιγράδι της τότε Γιουγκοσλαβίας, είναι Σέρβα πολιτικός.

Σπούδασε πολιτικός μηχανικός στο πανεπιστήμιο του Βελιγραδίου και πήρε διδακτορικό στο "Πανεπιστήμιο Ουάσιγκτον" στο Σεντ Λούις του Μιζούρι των Ηνωμένων Πολιτειών.

Από το 2001 μέχρι 2002 εργάστηκε ως σύμβουλος του αναπληρωτή πρωθυπουργού της Ομοσπονδιακής Δημοκρατίας της Γιουγκοσλαβίας . Ήταν σύμβουλος της παγκόσμιας τράπεζας στις ΗΠΑ , κατά την περίοδο από το 2000 μέχρι το 2001. Διορίστηκε υφυπουργός στο Υπουργείο οικονομίας και περιφερειακής ανάπτυξης της Δημοκρατίας της Σερβίας το 2007 και κατείχε τη θέση αυτή μέχρι τον Ιούλιο του 2008. Επίσης χρημάτισε υπουργός τηλεπικοινωνιών και κοινωνίας της πληροφορικής στην κυβέρνηση του Μίρκο Τσβέτκοβιτς την περίοδο 2008 - 2012 .
Αλεξάνδρα Σμίλιανιτς

Η Αλεξάνδρα Σμίλιανιτς ("σερβικά : Александра Смиљанић") γεννημένη στις 12 Ιουνίου 1970 στο Βελιγράδι της τότε Γιουγκοσλαβίας, είναι Σέρβα πολιτικός.

Σπούδασε στο πανεπιστήμιο του Βελιγραδίου στη σχολή ηλεκτρολόγων μηχανικών. Αργότερα έλαβε MA και Ph.D. στο πανεπιστήμιο του Πρίνστον το 1996 και το 1999 αντίστοιχα .

Εργάστηκε ως καθηγητής στη σχολή ηλεκτρολόγων μηχανικών του Βελιγραδίου και ως καθηγητής της έρευνας στο πολυτεχνικό πανεπιστήμιο της Νέας Υόρκης. Ήταν επίσης επίκουρος καθηγητής στο πανεπιστήμιο Stony Brook σην Νέα Υόρκη, και εργάστηκε στο ίδρυμα ερευνών από το 1999 έως 2004 στον τομέα της έρευνας στην αρχιτεκτονική και σχεδιασμό των δρομολογητών ίντερνετ υψηλής χωρητικότητας. Είναι συγγραφέας πολλών περιοδικών στον τομέα της μεταγωγής υψηλής απόδοσης και δρομολόγησης. Είναι εφευρέτης και κατέχει εννέα αμερικανικά διπλώματα ευρεσιτεχνίας, και μία αίτηση διπλώματος ευρεσιτεχνίας. Μερικά από αυτά τα διπλώματα ευρεσιτεχνίας έχουν κατοχυρωθεί με δίπλωμα ευρεσιτεχνίας στην Ευρώπη, την Ιαπωνία και την Κίνα. 

Ήταν συντάκτης στην εφημερίδα osa από το 2003 μέχρι το 2009, και της "IEEE επικοινωνίας και γραμμάτων" από το 2005.

Η μητέρα της Βλαντάνα Λίλακ Σμίλιανιτς είναι γνωστή Σέρβα εικονογράφος παιδικών βιβλίων.
Μπόζιταρ Τζέλιτς

Ο Μπόζιταρ Τζέλιτς ("σερβικά : Божидар Ђелић") γεννημένος στο Βελιγράδι την 1η Απριλίου 1965, είναι Σέρβος πολιτικός. Ήταν αναπληρωτής πρωθυπουργός της Δημοκρατίας της Σερβίας για την ευρωπαϊκή ολοκλήρωση, καθώς και Υπουργός επιστημών και τεχνολογικής ανάπτυξης και Υπουργός οικονομικών.
Σιδηροδρομικός σταθμός Σατλέ-Λε Αλ

Ο Σιδηροδρομικός σταθμός Σατλέ-Λε Αλ είναι υπόγειος σταθμός του δικτύου RER, επί των γραμμών Α, Β και D. Βρίσκεται μεταξύ του εμπορικού κέντρου των Λε Αλ και της πλατείας Σατλέ, στο Παρίσι και πήρε το όνομά του από αυτά τα δύο σημεία καθώς υπάρχουν και δυο σταθμοί του Μετρό Παρισιού στο Σατλέ και την Λε Αλ αντίστοιχα. Εγκαινιάστηκε το 1977 και είναι υπό ανακαίνιση. Είναι εξ ολοκλήρου υπόγειος τετραώροφος σταθμός με σταθερές και κυλιόμενες ηλεκτρικές κλίμακες και προσφέρει τη δυνατότητα μετεπιβίβασης μεταξύ των τριών γραμμών που εξυπηρετεί. Είναι ο μεγαλύτερος υπόγειος σταθμός ως προς εμβαδόν, κίνηση επιβατών καθώς και το μεγαλύτερο συγκρότημα σταθμών στον κόσμο.
Ντάργουιν ΦΚ

H Ντάργουιν ΦΚ (αγγλικά: "Darwen F.C.") ήταν ποδοσφαιρική ομάδα από το Ντάργουιν (Αγγλία). Ιδρύθηκε το 1870. Ήταν η πρώτη αγγλική ομάδα που είχε πληρώσει επαγγαλματίες ποδοσφαιριστές. Η ομάδα είχε φτάσει στα ημιτελικά του Κυπέλλου Αγγλίας το 1880-81 και συμμετείχε στη Φούτμπολ Λιγκ (Αγγλία) την περίοδο 1891 με 1899. Ο σύλλογος τέθηκε υπό καθεστώς εκκαθάρισης στο τέλος της περιόδου 2008–09.
Προοδευτική Αγροτική Δημοκρατική Ένωσις

Η Προοδευτική Αγροτική Δημοκρατική Ένωσις (Π.Α.Δ.Ε.), ήταν ένα ελληνικό πολιτικό κόμμα. Ιδρύθηκε στις 9 Απριλίου 1958 από τον Σπύρο Μαρκεζίνη. Ήταν μια συμμαχία 4 κομμάτων, που διαπραγματεύονταν μέχρι τον Απρίλιο του 1958 τη σύμπραξη με την Ε.Δ.Α.. Τελικά στις εκλογές του 1958 η Π.Α.Δ.Ε. έλαβε μέρος μόνη της και πήρε 408.787 ψήφους, ποσοστό 10,62% και 10 έδρες στη Βουλή.

Τα 4 κόμματα που ίδρυσαν την Π.Α.Δ.Ε. ήταν: το Δημοκρατικό Κόμμα Εργαζόμενου Λαού (Δ.Κ.Ε.Λ.), πρόεδρος: Στυλιανός Αλλαμανής, το 
Κόμμα Αγροτών και Εργαζομένων (Κ.Α.Ε.), πρόεδρος: Αλέξανδρος Μπαλτατζής, η Εθνική Προοδευτική Ένωσις Κέντρου (Ε.Π.Ε.Κ.), πρόεδρος: Σάββας Παπαπολίτης και το Κόμμα Προοδευτικών (Κ.Π.) του Σπυρίδωνος Μαρκεζίνη.
Γουόλτον-ον-Τέιμς

Το Γουόλτον-ον-Τέιμς είναι πόλη κτισμένη στις όχθες του Τάμεση στην περιοχή Σάρρεϋ. Σύμφωνα με την απογραφή του 2011 είχε πληθυσμό 24.137 κατοίκους.
Μπεϊσινγκστόουκ

Μπεϊσινγκστόουκ είναι μια μεγάλη Κωμόπολη στη νότια κεντρική Αγγλία. Απέχει 48 χιλίομετρα από το Σαουθάμπτον και 77 από το Λονδίνο. Ο πληθυσμός του είναι 84275 κατοίκοι.
Μίλαν Σμίλιανιτς

Ο Μίλαν Σμίλιανιτς, ("σερβικά : Милан Смиљанић") (1891-1979), ήταν Σέρβος ιερέας και πολιτικός. Καταγόταν από οικογένεια ιερέων της περιοχής του Ζλάτιμπορ. 

Ο Σμίλιανιτς κατά την Γερμανική κατοχή της Γιουγκοσλαβίας εντάχτηκε στους Παρτιζάνους και με την απελευθέρωση και το 1945 διορίσθηκε υπουργός γεωργίας της Λαϊκής δημοκρατίας της Σερβίας στην κυβέρνηση Μπλαγκόιε Νέσκοβιτς. Ήταν μέλος του κομμουνιστικού συνδέσμου και χρημάτισε και αντιπρόεδρος του προεδρείου της Σερβίας.

Έγραψε το βιβλίο "Узгреднице" που περιλάμβανε διάφορα ευθυμογραφήματα, ανέκδοτα και γεγονότα.
Νταν Μπαλάν

Ο Νταν Μπαλάν (Ρώσικα: Дан Бала́н, Ρουμανικά: Dan Bălan), είναι Μολδαβός τραγουδιστής και τραγουδοποιός. Μιλάει άπταιστα 3 γλώσσες: ρουμάνικα, ρώσικα και αγγλικά. Και στις τρεις γλώσσες έχει βγάλει τραγούδια. Ήταν πρώην μέλος των O-Zone, με τον Arsenium και τον Ράντου Σίρμπου, έχει τραγουδήσει και με την Ρωσίδα τραγουδίστρια Βέρα Μπρέζνιεβα. Ως τραγουδιστής έχει κάνει αξιόλογη καριέρα στη Ρωσία, ΗΠΑ, Μολδαβία και Ρουμανία.
Μπαθ

Το Μπαθ (αγγλ. Bath) είναι πόλη στη νοτιοδυτική Αγγλία. Απέχει 156 χιλιόμετρα από το Λονδίνο και 21 από το Μπρίστολ. Σύμφωνα με την απογραφή του 2011 ο πληθυσμός της ήταν 88.859 κάτοικοι. Το 1987 έγινε Μνημείο Παγκόσμιας Κληρονομιάς.